# National Football League

National Football League|  |
|

|  |  |
| --- | --- |
|  |  |
|  |  |

 |
|  |
| Dati |
| Nome scursà | NFL  |
| Sorte | lega sportiva professionistica (it)   American football league (en)    |
| Forma zurìdega | 501(c)(6) organization  |
| Creasion | 1920  |
| **Evento signifegadivo** |
|  |
| 1970  | fusione AFL–NFL (it)   |
| Atività |
| Spor | 🏈   |
| Spònsor | Pizza Hut   |
| Governo d'impresa |
|  |
|  |
| Personałità rełevante | Jerry Rice  |
| Formà da | National Football Conference (it)   American Football Conference (it)    |
|

---

 |
| Sito web | nfl.com  |
|

---

         |

La **National Football League**, identificada anca da l'acrònemo **NFL**, ła ze ła majore liga profesionìstega nordamericana de football american,

Inte el 2012 ła ze sta el torneo sportivo par club profesionìsteghi co ła pì alta afluensa mèdia de pùblego par gara: 67 591 spetatori a partia fronte ai 45 116 de ła Fußball-Bundesliga, el canpionà todesco de bałon e i 34 602 de cueło ingleze, ła Premier League.

## Istòrego

La NFL ła ze sta istituia inte el 1920 cofà **American Professional Football Association** e du ani pì tardi ła ga adotà el nome col cuało ła ze uncó conosesta. La so estension zeogràfega, cusita cofà el so stiłe de zugo, łe regołamentasion, ła covertura da parte dei *mèdia*, ła strutura dei *play-off* e de ła finałe, i deriva da ła fuzion co ła Liga rivałe, l'American Football League, fuzion gavesta inte el 1970. Ła NFL ła ze formada da na sudivizion in oto *divizion* ingrupae in du *conference* (American Football Conference o AFC e National Football Conference o NFC), ła ze sta adotada inte el 2002 de sevente de na reorganizasion de ła strutura che ghe zera inte l'època.

Storegamente el canpionà el tacava ła stajon inte el fine setemana del Labor Day e el finia in corispondensa del Nadałe ma par via de ła redusion dei scolti in tełevizion inte el Labor Day, el ze sta decidesto el sbrisamento verso el fin de setemana dopo de ła partensa de ła conpetision.

## Descrision

A ła fine de ogni stajon i vinsidori dei playoff de l'AFC e de ła NFC i se cata inte ła finałe del canpionà, el Super Bowl, desputà inte na sede tersa a łe do scuadre
Inte ła setemana prima del Super Bowl i mejo zugadori de łe du *conference* i dèsputa el Pro Bow.

La scuadra canpion del NFL ła se inpròpia del trofeo “Vince Lombardi”, intitolà a ła memoria de l'omònemo ałenador che inte i ani sesanta el ghea guidà i Green Bay Packers a ła vitòria de du Super Bowl drioman.

El canpionà NFL, e ła so finałe in particułare, i raprezenta una de łe icone culturałi nordamericane e in particułare dei Stati Unii, tanto el ze vero che, sto cuà, el ze divegnesto uno dei sìnbołi de l'*americanità*;. In tal magnera, che el sotolìnea l'inportansa del football american inte ła cultura de ste Paeze, ła rezalta na conosesta fraze de l'ex presidente dei Stati Unii “Ike” Eisenhower che ła dize «Un àteo el ze cueło che el varda el Notre Dame - SMU [du conosesti club universitari de football] e no el ghene intaresa de chi che vinsarà».

In razon de ła stra-alta *audience* tełeviziva del Super Bowl (cueła là del 2024 ła ghea vesto un pico de 124 milioni de tełespetatori), l'avegnimento el ze tanto contesto dai insersionisti comerciałi, che i riva a pagar, inte l'asta de insegnasion dei spasi destinai a ła publisità prima, inte el ndar de e dopo del reunion, sifre anca de l'órdene de 4 milioni de dòłari par 30 secondi de *spot* (conparàbiłi a sirca 133 000 dòłari al secondo). Inte l'edision del 2021, un spot da 30" el ze rivà costar 5,6 milioni de dòłari.

## Notasion

## Altri projeti

Altri progetti

* Wikimedia Commons
* Wikimedia Commons el detien imàjini o altri file so **National Football League el detien schemi gràfeghi so

## Linganbi foresti

* (inglezo, ES) Sito ufisałenfl.com. Sconosesta: inglezo (juto)
* NFL (canale ufisałe)YouTube.
* (EN) National Football LeagueEnçiclopedia Britannica, Encyclopædia Britannica, Inc.
* (EN) Opere di National Football LeagueOpen Library, Internet Archive.
* (EN) Opere riguardanti National Football LeagueOpen Library, Internet Archive.
* (EN) National Football LeagueInternet Movie Database, IMDb.com.

|  |  |
| --- | --- |
| Controło de autorità | VIAF (EN) 123795585 · ISNI (EN) 0000 0004 0580 5844 · LCCN (EN) n80098551 · GND (DE) 1048975-7 · BNF (FR) cb178599486 (data) · NLA (EN) 52283292 · WorldCat Identities (EN) n80-098551 |